
Z A P I S N I K

44. sjednice Vijeća Mjesnog odbora Ivanja Reka,
održane 26. studenog 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 43. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Plan malih komunalnih akcija MO Ivanja Reka za 2025.godinu
2. Financijski plan MO Ivanja Reka za 2025.godinu
3. Aktualna komunalna problematika
4. Korištenje prostora MO Ivanja Reka
5. Razno: izvješća , pitanja i prijedlozi


Ad 1. Plan malih komunalnih akcija MO Ivanja Reka za 2025. godinu

Jednoglasno prihvaćeno.

Plan malih komunalnih akcija
Mjesnog odbora Ivanja Reka za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Ivanja Reka, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 46.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.



Ad 2. Financijski plan MO Ivanja Reka za 2025. godinu

Jednoglasno prihvaćeno.

FINANCIJSKI PLAN
Mjesnog odbora Ivanja Reka
za 2025.

Članak 1.
Financijski plan Mjesnog odbora Ivanja Reka za 2025. (dalje u tekstu: Plan) sastoji se od:

PRIHODA:									58.560,00 €
RASHODA:									58.560,00 €

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	58.560,00

	6711
	PRIHODI ZA FINANCIRANJE RASHODA POSLOVANJA
	58.560,00

	
1. RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	58.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	46.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	46.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.


Ad 3. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

· Izrada projektne dokumentacije i pripremnih radnji za nastavak izgradnje nogostupa uz Ivanjorečku cestu od kbr. 114 do Ul. Mije Haleuša
· Izrada projekte dokumentacije i izgradnja javne rasvjete za buduće dječje igralište na prostoru bivšeg vodocrpilišta, Ivanjorečka cesta kbr. 80, kč. 5816/1 ko. Resnik novi


Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskog ureda zatraži da se:

- pokrene postupak za izradu projektne dokumentacije i pripremnih radnji za nastavak izgradnje nogostupa u dužini cca 600m uz Ivanjorečku cestu (sjeverna strana kolnika) od kbr. 114 do Ul. Mije Haleuša

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskog ureda zatraži da se:

- pokrene postupak za izradu projektne dokumentacije i izgradnju javne rasvjete za buduće dječje igralište i vježbalište na prostoru bivšeg vodocrpilišta, Ivanjorečka cesta kbr. 80, kč. 5816/1 ko. Resnik novi

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 4. Korištenje prostora MO Ivanja Reka

Ističe da su zaprimljeni zahtjevi za višekratno korištenje prostora Mjesne samouprave:
1. Matica umirovljenika Peščenica - Žitnjak - podružnica Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za Matica umirovljenika Peščenica - Žitnjak - podružnica Ivanja Reka koju zastupa Slobodan Ljakić u terminima ponedjeljkom od 16-18h, srijedom od 14-17h i svaka druga nedjelja u mjesecu od 17-22h


Ad 4. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

U periodu od 11.11. do 21.11.2024. izvođeni radovi na sanaciji prijekopa duž dionice Ivanjorečke ceste od Ul. B. Težaka do Ul. M. Haleuša

29.10.2024. upućen dopis prema Čištoći za potrebu čišćenja divljih deponija na području MO Ivanja Reka na Ivanjorečkoj cesti kod kružnog toka Mije Haleuša sukladno dobivenim nalozima od komunalnog redarstva. 

05.11.2024. upućen dopis prema Zagrebačkim cestama za potrebu pomicanja prometnog znaka sa sredine nogostupa na slobodnu površinu, koji se nalazi na Ul. sv. Ivana nasuprot kbr. 1. Radovi premještanja prometnog znaka su odrađeni 08.11.2024. 

13.11.2024. ponovno upućen dopis prema Gradskom uredu za mjesnu samoupravu vezano za urušavanje i propadanje terena podno šetnice Ivanjorečke ceste nasuprot kbr. 50 kod OŠ Ivanja Reka. 

13.11.2024. putem portal MojZagreb prema komunalnom redarstvu poslana prijava za izdavanje naloga za otklanjanje divljih deponija i navoza glomaznog otpada na nasipu GOK-u uzvodno prema dvorištu pročistača otpadnih voda

22.11.2024. ponovno upućen dopis prema Zrinjevcu za potrebu košnje travnjaka uz Ivanjorečku cestu kod OŠ Ivanja Reka

22.11.2024. s predstavnicima iz Gradskog ureda za poljoprivredu i Zrinjevac obavljen terenski obilazak lokacije iza Crkve prema nasipu GOK-a zbog pokretanja radnji na čišćenju i saniranju dijelova površina u vlasništvu RH

12.11.2024. izrađen i usuglašen idejni projekt s predstavnicima Zrinjevca za gradnju dječjeg igrališta i vježbališta na lokaciji bivšeg vodocrpilišta

15.11.2024. upućen dopis s pripadajućom dokumentaciji prema nadležnom Gradskom uredu za sport s prijedlogom rješavanja imov.-pravnih poslova za nogometne terene i objekte NK Ivanja Reka, sukladno načinu rješavanju za otkup dijela zemljišta iz 2018. godine za gradnju OŠ Ivanja Reka

14.11.2024. upućen dopis prema nadležnom poduzeću za održavanje javne rasvjete da se izmjene neispravna rasvjetna tijela na stupovima javne rasvjete na nogostupu nasuprot Ivanjorečke ceste kbr. 46 te na nogostupu nasuprot Ul. sv. Ivana kbr 1.

13.11.2024. ponovno upućen dopis prema nadležnom Gradskom uredu vezano za dobivanje informacija oko statusa aktivnosti za rješavanje problematike sportskih terena i objekata NK Ivanja Reka

Dovršeno u 21.00 sati.

Zagreb, 26.11.2024.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
